Dialysis
Material: papyrus
Place: Lykopolis
Categories: Vertrag
Teilung
Erbschaft
τοῖς μετὰ τὴν ὑπατείαν τοῦ δεσπότου ἡμῶν Φλ Ζήνωνος τοῦ αἰωνίου Αὐγούστου 
τὸ γ, Φαρμοῦθι α, τετάρτης ἰνδικτί, ἐν Λύκων πόλει τῇ λαμπρᾷ. 
[ταύτ]ην π[οιοῦνται πρὸς ἑαυτο]ὺς τὴν κοινὴν ὁ[μο]λ[ογ]ία[ν τ]ῆς διαλύσεως ἐκ μὲν τοῦ ἑνὸς  
[μέρους Κῦρ]ος θεοφιλέστατος [ἐπίσ]κοπος τῆς κ[αθολικῆς Λ]υκοπολιτῶν ἁγίας τοῦ θεοῦ 
[ἐκκλησίας] καὶ Δανιήλι[ος καὶ Ἀρείων ][ε]ὐλαβ πρ[εσβ][ οἱ τρ]εῖς  ὁμογνήσιοι [ἀδ]ε[λ]φοὶ 
[ἐκ πατρ]ὸς το[ῦ τ]ῆ[ς] εὐλαβοῦς μ[ν]ήμης [Βησᾶ, ἐκ δὲ θατέρου Θεόφιλος] Ἀπόλλωνος 
[διάκονος] τῆς αὐτῆ[ς ἁ]γίας τοῦ θεοῦ ἐκκλη[σίας].[ ὁμολογοῦμεν ἀλλήλοις τ]ὰ ὑπο
[τεταγμένα].[ χ]αίρειν. μικρῷ πρότερον ὁ προσημ[ανθεὶς Θεόφιλος καταλαβ]ὼν τὸ μέγα 
α[ὐγοῦ]σταλιανὸ[ν διὰ λιβέλλου αἰτι]άσε[ως ᾖτιάσατο τοὺς προγεγρ]αμμένους 
Κῦρον τὸν θεοσεβ ἐ[πίσκοπον καὶ Δανιήλιον καὶ Ἀρείωνα τοὺς ][ε]ὐλαβ π[ρ]εσβυτέρους 
ἐπὶ φανεροῖς κεφαλαίοις τοῖς καὶ ἐγκειμέν[οις] τῇ ἀπο[σταλ]είσῃ παρʼ αὐτοῦ ἐντεύξει, 
καὶ διαλελάληται Κῦρον μὲν τὸν θεοφιλέστατον ἐπίσκοπον καταλαμβάνοντα 
τὸ μέγα ἐκεῖνο δικαστήριον τὰς προσούσας αὐτῷ ἐκθέσθαι δικαιολογίας, 
εἰ μὴ ἕλοιτο πρὸ δίκης ἐπιλύειν τὰ ἐναγόμενα, Δανιήλιον δὲ καὶ Ἀρείωνα τοὺς 
εὐλαβ αὐτοῦ ἀδελφοὺς ἐξ ἀντιρρήσεως πα[ρ]ὰ Μακαρίῳ τῷ [ἐλλ]ογιμωτα συνηγόρῳ 
τοῦ Θηβαίων φόρου δικάσασθαι. καὶ τούτων δ[ιαλελαλημένων ὁμο]λογία συντέθηται 
μεταξ[ὺ] Θεοφίλου [το]ῦ προγεγραμμένου [διακόνου καὶ] 
Δανιηλίου καὶ Ἀρείωνος 
τῶν εὐλαβ ἐν τῇ α[ὐτ]ῇ [ἡμ]έρ[ᾳ ]....ο.......[ ἐ]ν Λ[ύκω]ν [πό]λει, καθʼ ἣν ὡμολόγησαν 
ἀλλήλοις εἴσω ῥητῆς προθεσμίας ἀπαντῆ[σα]ι πρὸς τὸ[ν α]ὐτὸν ἐλλογιμώτατον 
Μακάριον καὶ τὰς προσούσας αὐτοῖς ἐκθέσθαι δικαιολογίας ἢ γοῦν φανερὸν 
ἐκτῖσαι πρόστιμον ἀκολούθως τῇ αὐτῆς δυν[ά]μει. ἐπὶ δὲ τούτοις ψιλὰς 
τὰς ὑπομνήσεις Κῦρος ὁ θεοσεβέστατος ἐπίσκοπος ὑπομεμενηκὼς παρὰ 
Θεοφίλου μὴ ἀναμείνας διαστικὴν διαγυμνασίαν δεδυσώπηκεν ἑαυτὸν 
ἐκεῖνα ποιεῖν, ἅπερ ἂν μέσοι τινὲς αὐτῶν γιγνόμενοι δικαιώσωσιν· καὶ δὴ 
Μακάριος καὶ Σαβῖνος οἱ ἐλλογιμώτατοι παρʼ ἑκατέρου μέρους ἐν τοῖς ἀγράφοις 
στερχθέντες μέσοι αὐτῶν γεγονότες καὶ τῆς αὐτῶν ἁπάσης ἀκραοσάμενοι δικαιο
λογίας ἐδικαίωσαν Κῦρον μὲν τὸν εὐλαβ ἐπίσκοπον καταθεῖναι ἐπὶ Θεόφιλον 
χρυσίνους δεκαέξ, γί χρ ν ιϛ, ὑπὲρ ἀπαλλαγῆς πάσης δίκης καὶ δικαιολογίας 
καὶ μέμψεως, Δανιήλιον δὲ καὶ Ἀρείωνα καταβαλεῖν ὁμοίως ἐπὶ Θεόφιλον 
τὰ ἑξῆς ὑποτεταγμένα εἴδη οὕτως· κολοβιομαφόριον ἀνδρικὸν ἕν , κουσούλιον 
Αἰγύπτιον ἕν , καρακάλλιον Αἰγύπτιον ἕν , στιχάριον λευκορόδιον ἕν , προσκεφάλαια πολύμι 
δύο , στρῶμα σκιωδόν ἕν , δελματίκιον μελιτόχρωον ἕν , λωτίκιον παρακαύτωδον ἕν , 
οὐηλάρια μικρὰ χοντρὰ δύο , στιχαρομαφόρια ὀρθόπλουμα πέντε , μαφορια μολόχ 
ἕν , στιχάριον ἀνδρικὸν λιτὸν ἕν , λινούγια ἀνδρικὰ δύο  σινδόνια καὶ σάβανα 
ἀπὸ Σκινεπωέως ἑπτά , τυλάριον ἀπὸ Σκινεπωέως ἕν , καμάσιον Δαμασκινὸν ἕν , 
ὀράρι[α] δέκα , ἱματιοφάρια δύο , μανδήλην ἀπὸ Σκινεπωέως μίαν , προμάξιμον 
ἀπὸ Σκινεπωέως ἕν , χειρομάππιον ἕν , ἱματιοφόριον γερδιακὸν ἕν , λινούγια 
παρα
καύδωτα καινούργια τρία , μαλλωτὸν παρακαύτωδον ἕν , λινούγια ἄλλα μαλλωτὰ 
δύο , πακιάλιον γυναικῖον πλουμαρικὸν ἕν , καὶ ἐπὶ τούτοις πᾶσαν σβεσθῆναι 
δίκης ἀφορμὴν Θεοφίλῳ κατὰ τῶν προγεγραμμένων τριῶν  ἀδελφῶν. 
τούτων τοίνυν ἔργῳ καὶ δυνάμει γεγενημένων δεξάμενος ὁ προγεγραμμένος 
εὐλαβ Θεόφιλος παρὰ μὲν τοῦ θεοφιλεστάτου ἐπισκόπου τοὺς προειρημένους 
χρυσίνους δεκαέξ, γί χρ ν ιϛ, π[α]ρ[ὰ] Δανιηλίου δὲ καὶ Ἀρείωνος τῶν εὐλαβ 
τὰ προειρημένα ἐσθήματα καὶ διάφορα εἴδη, ὁμολογεῖ μηδένα λόγον τοῦ λοιποῦ 
ἔχειν πρὸς αὐτοὺς μήτε τὴν τυχοῦσαν μέμψειν μήτε ἐκτὸς δικαστηρίων 
μήτε ἐν δικαστηρίῳ μικρῷ ἢ μεγάλῳ, ἐπιχωρίῳ ἢ ὑπερορίῳ, μήτε πρὸς τοὺς τρεῖς  
κοινῇ μήτε πρὸς ἕνα  ἰδιαζόντως μήτε περὶ προστίμου διὰ τὸ τὸν προγεγραμμένον 
θεοφιλέστατον ἐπίσκοπον εὐσεβείας μόνης ἕνεκεν καὶ τῆς προσούσης 
αὐτῷ εὐλαβείας ἕτερα ἐπιγνῶναι χρήματα τοῖς ἐξ ἀρχῆς τὰ Θεοφίλου ἐσθήματα 
κατεσχηκόσι καὶ ταῦτα ἐπιλύσασθαι. ὁμολογοῦσιν δὲ καὶ αὐτοὶ ὁ αὐτὸς 
θεοσεβ ἐπίσκοπος καὶ Δανιήλιος καὶ Ἀρείων εὐλαβ ἀδελφοὶ μηδένα λόγον 
ἔχειν πρὸς αὐτὸν Θεόφιλον μήτε ἐν δικαστηρίοις μήτε ἐκτὸς δικαστηρί[ω]ν 
μήτε μικρῷ μήτε μεγάλῳ, ἐπιχωρίῳ ἢ ὑπερορίῳ, μήτε λόγῳ ἀναλωμάτων 
ἢ ζημιωμάτων ὡς ἂν εἰ γενομένων αὐτοῖς παρὰ τὴν αὐτοῦ αἰτίαν. προσ
ομολογοῦσιν δὲ ἀλλήλοις ἐξ ἐπερωτήσεως μήτε περὶ τῶν προειρημένων 
κεφαλαίων μήτε περὶ ἑτέρου οἱουδήποτε πράγματος εἴτε ἀνήκοντος 
ταύτῃ τῇ ὑποθέσει ἢ μὴ ἀνήκοντος εἴτε νοηθέντος εἴτε μὴ νοηθέντος 
εἴτε καταχθέντος εἰς δικαστήριον εἴτε μὴ καταχθέντος οἱονδήποτε 
λόγον ἢ μέμψιν ἢ ἐνοχὴν ἔχειν πρὸς ἑαυτοὺς μέχρι τῆς προγεγραμμ 
ἡμέρας ἥτις ἐστὶν Φαρμοῦθι νεομηνία τῆς παρούσης τετάρτης 
ἰνδικτί, ἀλλʼ ἐσβέσθαι αὐτοῖς κατʼ ἀλλήλων πᾶν σπέρμα δίκης καὶ 
ἀγωγῆς καὶ ἐνοχῆς εἴς τε πρόσωπον εἴς τε πρᾶγμα· καὶ ὅτι ἐμμένουσιν 
ταύτῃ τῇ ὁμολογίᾳ τῆς διαλύσεως καὶ οὐσδαμοῦ ταύτην παρασαλεύσουσιν 
ἢ μέρος αὐτῆς, ὁμολογοῦσιν, εἰ τολμήσειέν τις [ὑ]πεναντίον αὐτῆ[ς] 
διαπράξασθαι, διδόναι τῷ ἐμμένοντι μέρει λόγῳ προστίμου χρυσοῦ 
νομισμάτια τριάκοντα ἕξ, γί χρ ν λϛ, ὑπὲρ μόνου τοῦ ἐγχειρήματος 
πρὸς τῷ οὐδὲν ἧττον ἀρραγῆ καὶ ἀσάλευτον εἶναι ταύτην τὴν 
διάλυσιν ἐφʼ αἷς περιέχει διαστολαῖς. καὶ ἐπὶ τούτοις πᾶσι ἐπερωτήσαντες 
ἀλλήλους καὶ παρʼ ἀλλήλων ἐπερωτηθέντες ταύθʼ οὕτως ἔχειν 
στέργειν δώσειν φυλάττειν ὡμολόγησαν.   Κῦρος ἐπίσκοπος ὁ προγεγραμμέ
νος ἐθέμην ταύτην τὴν διάλυσιν πειθόμενος πᾶσι τοῖς ἐνγγεγραμμένοις 
καὶ ἐμμενῶ διὰ παντὸς ταύτῃ καὶ οὐκ ἐνκαλῶ ὡς πρόκειται καὶ ἐπερω
τηθεὶς ὡμολόγησα καὶ ἀναγνοὺς καὶ ὑπογράψας ἀπέλυσα. 
Δανιὴλ Βησᾶ πρεσβ ὁ προγεγραμμένος ἐθέμην ταύτην τὴν διάλυσιν 
ἐπὶ πᾶσι τοῖς ἐνγεγραμμένοις κεφαλαίοις καὶ στέργω διὰ παντὸς καὶ πείθομαι 
πᾶσι τοῖς συμφώνοις καὶ ἐπερωτηθεὶς ὡμολόγησα καὶ ἀναγνοὺς καὶ 
ὑπογράψας ἀπέλυσα.   [Ἀ]ρείων Βησᾶ πρεσβ ὁ προγεγραμμένος ἐθέμην 
ταύτην τὴν διάλυσιν ἐπὶ [πᾶ]σι τοῖς ἐγγεγραμμένοις κεφαλαίοις καὶ στέργω 
διὰ παντὸς καὶ πείθομαι πᾶσι τοῖς συμφώνοις καὶ ἐπερωτηθεὶς ὡμολόγησα 
καὶ ἀναγνοὺς καὶ ὑπογράψας ἀπέλυσα.  Θεόφιλος Ἀπόλλωνος διάκονος 
ὁ προγεγραμμένος ἐθέμην ταύτη[ν]  διάλυσιν πειθόμενος πᾶσι τοῖς ἐγγεγραμμένοις 
καὶ ἐμμενῶ διὰ παντὸς ταύτῃ κ[αὶ ο]ὐκ ἐγκαλῶ ὡς πρόκ καὶ ἐπερωτηθεὶς ὡμολόγησα 
καὶ ἀπέλυσα.  Κλαύδιος Ἡρακλίδης Ἀλεξάνδρου βουλ Λυκ ἀξιωθεὶς ἔγραψα ὑπὲρ αὐτοῦ 
παρόντος καὶ εἰπόντος μοι γράμματα μὴ εἰδοτος.  Αὐρήλιος Κολλοῦθος Βησᾶ ἀπὸ Διαδοῦς 
μαρτυρῶ τῇ διαλύσει ἀκούσας παρὰ τῶν διαλυσαμένων.  Αὐρήλιος Διονύσιος Σόϊτος μαρτυρῶ 
τῇ διαλύσει ἀκούσας παρὰ τῶν διαλυσαμένων.  Αὐρήλιος Ἰοβῖνος Ἀκώριος 
μαρ[τυρῶ] τῇ διαλύσει ἀκούσα[ς] παρὰ τῶν διαλυσαμένων.  Αὐρήλιος Βησᾶς. 
..........[ μαρτυρῶ τ]ῇ δ[ι]αλύσει ἀκούσας [παρὰ τῶν διαλυσαμένων] ......
κοινὴ διάλυσ Κύρου θεοσεβεσ ἐπισκ κ[α]ὶ [ἑ]τ[έ]ρων ἀδελφ κ[αὶ] Θεοφί[λου].